

**ŠIAULIŲ MIESTO SAVIVALDYBĖS TARYBA**

**SPRENDIMAS**

**DĖL ŠIAULIŲ MIESTO SAVIVALDYBĖS TARYBOS 2013 M. SPALIO 31 D. SPRENDIMO NR. T-241 „DĖL UŽDAROSIOS AKCINĖS BENDROVĖS „ŠIAULIŲ VANDENYS“ GERIAMOJO VANDENS TIEKIMO IR NUOTEKŲ TVARKYMO PASLAUGŲ BEI PARDAVIMO KAINŲ NUSTATYMO“ PAKEITIMO**

2014 m. rugpjūčio 28 d. Nr. T-238

Šiauliai

Vadovaudamasi Lietuvos Respublikos euro įvedimo Lietuvos Respublikoje įstatymu, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, III, IV skyriais, Valstybinės kainų ir energetikos kontrolės komisijos 2014 m. liepos 28 d. nutarimu Nr. O3-650 „Dėl Valstybinės kainų ir energetikos kontrolės komisijos 2013 m. spalio 3 d. nutarimo Nr. O3-427 „Dėl uždarosios akcinės bendrovės „Šiaulių vandenys“ geriamojo vandens tiekimo ir nuotekų tvarkymo paslaugų kainų derinimo“ pakeitimo“ ir atsižvelgdama į UAB „Šiaulių vandenys“ 2014-08-13 raštą Nr. S-3340 „Dėl geriamojo vandens tiekimo ir nuotekų tvarkymo paslaugų bei pardavimo kainų ir paviršinių nuotekų kainų nustatymo eurais“, Šiaulių miesto savivaldybės taryba n u s p r e n d ž i a :

1. Pakeisti Šiaulių miesto savivaldybės tarybos 2013 m. spalio 31 d. sprendimo Nr. T-241 „Dėl uždarosios akcinės bendrovės „Šiaulių vandenys“ geriamojo vandens tiekimo ir nuotekų tvarkymo paslaugų bei pardavimo kainų nustatymo“ 1 punktą ir išdėstyti jį taip:

„1. Nustatyti UAB „Šiaulių vandenys“ geriamojo vandens tiekimo ir nuotekų tvarkymo paslaugų bei pardavimo kainas (be pridėtinės vertės mokesčio):

1.1. geriamojo vandens tiekimo ir nuotekų tvarkymo vartotojams, kuriems vanduo apskaitomas bute – 2,00 Eur/m3, iš to skaičiaus:

1.1.1. geriamojo vandens tiekimo – 0,88 Eur/m3;

1.1.2. nuotekų tvarkymo – 1,12 Eur/m3, iš to skaičiaus:

1.1.2.1. nuotekų surinkimo – 0,30 Eur/m3;

1.1.2.2. nuotekų valymo – 0,47 Eur/m3;

1.1.2.3. dumblo tvarkymo – 0,35 Eur/m3;

1.2. geriamojo vandens tiekimo ir nuotekų tvarkymo vartotojams, kuriems vanduo apskaitomas individualiame name – 2,00 Eur/m3, iš to skaičiaus:

1.2.1. geriamojo vandens tiekimo – 0,88 Eur/m3;

1.2.2. nuotekų tvarkymo – 1,12 Eur/m3, iš to skaičiaus:

1.2.2.1. nuotekų surinkimo – 0,30 Eur/m3;

1.2.2.2. nuotekų valymo – 0,47 Eur/m3;

1.2.2.3. dumblo tvarkymo – 0,35 Eur /m3;

1.3. geriamojo vandens tiekimo ir nuotekų tvarkymo abonentams – 2,09 Eur/m3, iš to skaičiaus:

1.3.1. geriamojo vandens tiekimo – 0,97 Eur/m3;

1.3.2. nuotekų tvarkymo – 1,12 Eur /m3, iš to skaičiaus:

1.3.2.1. nuotekų surinkimo – 0,30 Eur /m3;

1.3.2.2. nuotekų valymo – 0,47 Eur/m3;

1.3.2.3. dumblo tvarkymo – 0,35 Eur/m3;

1.4. geriamojo vandens tiekimo ir nuotekų tvarkymo abonentams, perkantiems vandenį patalpų šildymui ir karštam vandeniui ruošti, ir vartotojų grupei, atsiskaitančiai daugiabučio namo įvade – 1,99 Eur/m3, iš to skaičiaus:

1.4.1. geriamojo vandens tiekimo – 0,87 Eur/m3;

1.4.2. nuotekų tvarkymo – 1,12 Eur/m3, iš to skaičiaus:

1.4.2.1. nuotekų surinkimo – 0,30 Eur/m3;

1.4.2.2. nuotekų valymo – 0,47 Eur/m3;

1.4.2.3. dumblo tvarkymo – 0,35 Eur/m3;

1.5. pardavimo kainą vartotojams, kuriems vanduo apskaitomas daugiabučio namo bute:

1.5.1. kai apskaitos prietaisas priklauso vandens tiekėjui – 0,90 Eur butui per mėn.;

1.5.2. kai apskaitos prietaisas ne vandens tiekėjo – 0,64 Eur butui per mėn.;

1.6. pardavimo kainą vartotojams, kuriems vanduo apskaitomas daugiabučio namo įvade – 3,45 Eur namui per mėn.;

1.7. pardavimo kainą vartotojams, kuriems vanduo apskaitomas individualaus namo įvade:

1.7.1. kai apskaitos prietaisas priklauso vandens tiekėjui – 0,95 Eur apskaitos prietaisui per mėn.;

1.7.2. kai apskaitos prietaisas ne vandens tiekėjo – 0,65 Eur apskaitos prietaisui per mėn.;

1.8. vidutinę pardavimo kainą abonentams – 1,86 Eur apskaitos prietaisui per mėnesį, ją diferencijuojant pagal įrengtų apskaitos prietaisų diametrus:

1.8.1. 15 mm – 0,90 Eur per mėnesį;

1.8.2. 20 mm – 0,95 Eur per mėnesį;

1.8.3. 25 mm – 1,21 Eur per mėnesį;

1.8.4. 32 mm – 2,08 Eur per mėnesį;

1.8.5. 40 mm – 3,47 Eur per mėnesį;

1.8.6. 50 mm – 5,20 Eur per mėnesį;

1.8.7. 65 mm – 8,67 Eur per mėnesį;

1.8.8. 80 mm – 13,87 Eur per mėnesį;

1.8.9. 100 mm – 20,81 Eur per mėnesį;

1.8.10. 150 mm – 52,03 Eur per mėnesį;

1.9. nuotekų surinkimo mobiliosiomis transporto priemonėmis kainą – 4,01 Eur/m3;

1.10. nuotekų valymo kainą abonentams už kiekvieną 100 mg/l virš bazinės taršos BDS7 koncentracijos padidėjimą – 0,041 Eur/m3;

1.11. nuotekų valymo kainą abonentams už kiekvieną 100 mg/l virš bazinės taršos skendinčių medžiagų koncentracijos padidėjimą – 0,014 Eur/m3;

1.12. nuotekų valymo kainą abonentams už kiekvieną 10 mg/l virš bazinės taršos azoto koncentracijos padidėjimą – 0,009 Eur/m3;

1.13. nuotekų valymo kainą abonentams už kiekvieną 1 mg/l virš bazinės taršos fosforo koncentracijos padidėjimą – 0,006 Eur/m3.“

2. Nustatyti, kad šis sprendimas įsigalioja euro įvedimo Lietuvos Respublikoje dieną.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Justinas Sartauskas